[Video] Perd ná dae uit stormwaterdrein gered - Maroela Media
[Video] Perd ná dae uit stormwaterdrein gered
Die perd word uit die drein gelei. Foto: Netcare 911
'n Perd is Dinsdag uit 'n stormwaterdrein in Tembisa, tussen Johannesburg en Pretoria, gered nadat dit vermoedelik oor die naweek deur 'n inspeksiegat geval het.
Athlenda Mathe, woordvoerder van Netcare 911, het gesê volgens die perd se eienaar het die 18 maande oue merrie drie dae gelede vermis geraak. "Die eienaar het na haar gesoek en haar uiteindelik in die drein opgespoor, waarna hy die plaaslike owerhede vir hulp ontbied het," het Mathe gesê.
Mathe het gesê reddingswerkers van verskeie instansies het Dinsdagoggend vergader om die reddingspoging te bespreek.
"Dit het die reddingswerkers nagenoeg vier uur geneem om die perd te bevry," het sy gesê.
Die merrie is na die Society for Animals in Distress, wat in Midrand geleë is, geneem vir verdere mediese behandeling en waarneming.
Gauteng Netcare 911 perde Tembisa
[Foto's] Brand by gewilde Durban-hotel
Planne gemaak vir Vuwani-skoliere
Mooi so! Nog 'n lekkerlees "goed-voel" storie!
Lekker om goeie nuus te lees.
DIS NOU VIR JOU GOEIE NUUS, soos per Herman Toerien se Opinie/Bydrae wat ek so pas gelees het. En ja, dit is waar – die mees emosionele, skokkende nuus word die vinnigste opgeraap; die goeie nuus bly maar agter – dit is menslike natuur vir jou, daardie.
Waarom is daar n perd in Thembisa? Sover ek weet is daar nie enige stalle of wedrenbane nie, of is ek verkeerd? Of is daar dalk n slaghuis naby?
Hoekom was die inspeksie gat nog oop…net n vraag… want ons grawe maar is te lui om die taak klaar te maak…. Net bly die perd is ongedeurd!